ฮั่งเส็งปิดบวก 60.92 จุด คาด ECB ขยาย QE
ฮั่งเส็งปิดบวก 60.92 จุด คาด ECB ขยาย QE
8 ธ.ค. 2559

ดัชนีฮั่งเส็งตลาดหุ้นฮ่องกงปิดวันนี้ปรับตัวขึ้น โดยดัชนีฮั่งเส็งเพิ่มขึ้น 60.92 จุด หรือ 0.27% ปิดวันนี้ที่ 22,861.84 จุดโดยได้รับแรงหนุนจากกระแสคาดการณ์ว่า ธนาคารกลางยุโรป (ECB) จะขยายเวลาการซื้อพันธบัตรตามมาตรการผ่อนคลายเชิงปริมาณ (QE) ในการประชุมวันนี้
ทั้งนี้ นักวิเคราะห์คาดว่า ECB จะขยายเวลาในการซื้อพันธบัตรตามมาตรการ QE ออกไปอีก 6 เดือน ในการประชุมกำหนดนโยบายการเงินในวันนี้ เพื่อยับยั้งผลกระทบที่จะเกิดขึ้นจากการลงประชามติในอิตาลี
                